kardosdrur/scandi-wiki huggingface dataset:
Jyderup Erhvervsrettede Grundskole

Jyderup Erhvervsrettede Grundskole var et kollegium. 

Entreprenørfirmaet Larsen & Nielsen gik lige før påsken 1978 i gang med at rejse elementerne til det nye kollegium, der skulle huse 148 kostskoleelver på den erhvervsrettede grundskole. Den erhvervsrettede grundskole indrettedes i de forhenværende fabriksbygninger, hvor der samles elever på 8-10 klassetrin, der ud over de obligatoriske fag – identisk med de der undervises i på Jyderup Realskole – kan blive grundigt sat ind i seks hovederhvervsområders arbejdsgang og problematikker.

Bygningerne, som tidligere hørte til Jyderup Realskole, er i dag (2012) Statsfængslet i Jyderup.

Referencer 

Frie grundskoler
Holbæk Kommune
Erhvervsrettede Grundskole
Etableret i 1978
Ophørt i 1982
One Race Films

One Race Films (også kendt som One Race Productions) er et video produktion selskab etableret i 1995 i Los Angeles af skuespiller, manuskriptforfatter, instruktør og producer Vin Diesel. Tigon Studios, en interaktiv underholdning udviklings og produktions studie etableret i 2002, er et helejet datterselskab af One Race Film.

Portefølje 
 Multi-facial (1994)
 Strays (1997)
 xXx (2002)
 A Man Apart (2003)
 The Chronicles of Riddick (2004)
 Find Me Guilty (2006)
 Fast & Furious (2009)
 Fast Five (2011)

Film- og videoteknologi
Filmselskaber fra USA
Etableret i 1995
Hollywood
Android (flertydig)

Android har flere betydninger:
 Google Android, et styresystem udgivet af Google
 Android, et engelsk ord for androide
Android kan også betyde:
 Android (brætspil), udgivet af Fantasy Flight Games
 Android (stof), et mærke for det anaboliske steroid methyltestosteron
 Android (film), instrueret af Aaron Lipstadt
 "Android" (sang), af Prodigy

Se også 
 The Androids, Australsk rockband
Puppet Junior

Puppet Junior er en dukketeaterfestival som startede op i 2006. Det er en biennale, der skal bringe dukketeater av høj kvalitet til børn og deres voksne rundt omkring i Københavns byrum. Puppet Junior er organiseret under Copenhagen Puppet Festival, og finder sted i lige år.

Puppet Junior arrangeres af Kulturanstalten, Børnekulturhuset Sokkelundlille, Amagerbro Kultur og Kultur 2200.

Baggrund 
Puppet Junior startede i 2006 som optakt til den første Copenhagen Puppet Festival i 2007. 
I 2008 blev Puppet Junior re-lanceret som en dukketeater festival for børn med deres voksne, og benytter sig af det offentlige rum for at skabe synlighed om, og give alle en mulighed for at opleve dukketeater på et højt niveau. I tillæg til optrædender af kendte danske og internationale udøvere, tilbydes der forskellige workshops for børn og unge, der giver varierede indblik i dukketeaterets mange facetter.

Siden 2008 har Puppet Junior været en biennale der afholdes i lige år, forskudt af Copenhagen Puppet Festival der i 2009 blev lanceret som den første dukketeaterfestival for voksne.

Tidligere festivaler

Eksterne henvisninger 
 Puppet Junior – Officiel hjemmeside (besøgt 25. maj 2018)

Kultur i København
Dukketeater
Blytype

En blytype er et metalstempel med et bogstav eller et andet tegn. Blytyper bruges i bogtryk. De er opfundet af Gutenberg, selv om han muligvis benyttede en anden fremstillingsmåde end skitseret nedenfor.

Fremstilling 
Når man skulle lave en blytype, ”skar” man ført et stempel ud fra en arbejdstegning. Stemplet kaldes en patrice, det blev skåret i en stålstang og gengav tegnet spejlvendt og i ophøjet relief. Hvis bogstavet har en indre form, som f.eks. et ”o”, lavede man allerførst en kontrapuns med den indre forms facon. Denne kontrapuns hærdedes og blev slået ned i spidsen af den stålstang, der skulle blive til patricen. Derefter formgav man patricens ydre form med file. Løbende kontrollerede man formen ved at sværte stålstangen i en olielampe og tage aftryk på papir.

Så hærdede man patricen og slog eller pressede den ned i en tyk kobberplade, kaldet matricen. Matricen rettedes til, justeredes, så præget fik en nøjagtig placering. Man kunne ved større typer skære patricen i typemetal og lave matricen ved en galvanoplastisk proces i nikkel. Aftrykket støbtes ind i f.eks. zink og justeredes.

Matricen anbragtes i et håndstøbeinstrument, hvor typens bredde var indstillet, og man hældte en smeltet legering af bly, antimon og tin (typemetal) ind. Man åbnede apparatet, tog typen ud og brækkede støbetappen af. Derefter sleb man graterne af og fræsede mærket fra støbetappen af. En dygtig arbejder kunne producere 200 typer i timen.

Blytyper har på undersiden et eller flere indsnit, signaturen, der hjalp sætteren med at vende typen korrekt og fange tegn fra en fremmed skrift. 

Senere fandt man på at fremstille støbemaskiner, der var betydeligt hurtigere end håndstøbning, 8-10.000 typer i timen. 
Matricerne blev også fremstillet i pantografiske fræsemaskiner ud fra en skabelon i messing til de enkelte tegn.

Meget store typer til plakater og lignende, fremstilledes direkte ved fræsning i pæretræ, der ikke slår sig, eller i plastik.

Sammen med blytyperne fremstilles blindmateriale uden præg: udslutninger, kvadrater, skydelinjer, regletter og blystege (der kan være af aluminium).

Mål 
Blytypers højde, deres keglehøjde (højden af typelegemet), angives i typografiske punkt. Der findes adskillige punktsystemer, mindst to kontinentale, det ene baseret på meteren (et punkt er her 0,375 mm) og to engelsk-amerikanske, det ene baseret på den engelske fod (der går 72 punkter på en tomme). Det er fortrinsvist det sidste, der anvendes på computere i dag, men en grafiker må kende alle fire systemer.

Kilder/referencer 
 Kap.2: Det typografiske Satsmateriale i: Selmars Typografi. – København 1938 / Christian Petersen. 1938 

Bogtryk
Trykning og typografi
Kommunikation
Teknologi
Egholm (voldsted)

Egholm er et voldsted, der er beliggende ved Lindenborg Å mellem Støvring og Gammel Skørping i Rebild Kommune. Borgen blev ødelagt i 1391, angiveligt af dronning Margrete 1. I dag er der ikke meget andet end bankerne den lå på tilbage.

Eksterne kilder og henvisninger
 nordjyske.dk, Margrethe 1. om sin gamle borg 
 Skov- og naturstyrelsen, flyer om Rold Skov 
 Om voldstedet på kulturarv.dk

Lokaliteter i Rebild Kommune
Voldsteder i Aalborg Amt
Medaille Fodbold-Konkurrencen i 1888

Medaille Fodbold-Konkurrencen i 1888 [sic] var den første danske pokalturnering i fodbold og den første pokalturnering på det europæiske kontinent. Turneringen havde deltagelse af 15 klubhold, der spillede en cupturnering om et sæt sølvmedaljer til vinderne og bronzemedaljer til de tabende finalister. Turneringen var blevet arrangeret på initiativ fra Kjøbenhavns Boldklub, der bidrog med 20 kr. til turneringsudgifterne, mens de øvrige klubber kun betalte 3,50 kr. hver.

Den første kamp blev spillet den 5. februar 1888, hvor Boldklubben Haabet besejrede Boldklubben Pollux med 2-0, og turneringen afsluttedes den 29. april 1888, hvor Kjøbenhavns Boldklub i finalen besejrede Haabet med 14-0.

Kilder 
 Dansk Fodbold, red. af Johs. Gandil (Sportsbladets Forlag, 1935)
 DanskFodbold.com – Denne dag i dansk fodbolds historie: 5. februar, 26. februar, 29. april
 DanskFodbold.com - 125 år med dansk turneringsfodbold (5. februar 2013)

Fodbold i 1888
Fodboldturneringer i Danmark
Comoé nationalpark

Comoé nationalpark ligger i den nordøstlige del af Elfenbenskysten langs Comoéfloden som den har navn efter. Parken, som har et areal på 11.493 km², er det største naturbeskyttelsesområde i Vestafrika. Naturtypen er hovedageligt savanne, men da parken ligger nær floden, er der også dele med tropisk regnskov. Parken ligger mellem 119 og 658 moh. med hovedparten af arealet omkring 250-300 moh.

Parken blev verdensarvsområde i 1983 på grund af den rige og varierde vegetation. Den første fredning i området var allerede i 1926, og et reservat blev etableret i 1953.

Parken har siden 2003 været på listen over truede verdensarvsteder på grund af borgerkrig i området, krybskytteri, overgræsning og manglende parkopsyn.

Eksterne henvisninger 

 UNEP World Conservation Monitoring Centre: faktaark

Verdensarvsområder i Afrika
Elfenbenskystens geografi
Nationalparker i Afrika
Grænseoverskridende beskyttede områder
Pausegymnastik

Pausegymnastik er, som navnet antyder, gymnastik i pauser mellem arbejde. Pausegymnastik er normalt ikke fysisk udmattende, men benyttes oftest til at afveksle monotone arbejdsrutiner ved stillesiddende arbejdsarbejdspladser.

Gymnastik
Panjabi MC

Rajinder Singh Rai eller bedre kendt som Panjabi MC er en britisk indisk musiker. Han er især kendt for sit internationale hit "Mundian To Bach Ke" fra 1998.

Diskografi 
1993 Souled Out
1994 Another Sell Out
1995 100% Proof
1996 Grass Roots
1996 Magic Desi
1998 Legalised
2001 Dhol Jageroo Da
2002 Desi
2003 Indian Breaks
2003 Mundian To Bach Ke
2003 The Album
2003 Beware (USA version af The Album)
2005 Steel Bangle
2008 Indian Timing
2010 The Raj
2012 56 Districts

Musikere fra Storbritannien
Snap

Snap kan henvise til:

 Snap! – tysk eurodancegruppe
 Snap (Sydslesvig) – lille bebyggelse, beliggende ved Vindeby Nor i Sydslesvig
 Snap (eksperimentalfilm) – dansk eksperimentalfilm fra 2005 instrueret af Sixten Tobias Kai Nielsen og Christophe V. Dolcerocca
Øresundstogtrafikken

Øresundstogtrafikken, også benævnt Øresundstogsystemet, er betegnelsen for et net af regional togtrafik i Øresundsregionen. I Danmark køres fra Østerport via Københavns Hovedbanegård og Kastrupbanen til Københavns Lufthavn, herfra videre over Øresundsforbindelsen til Lund via Malmø. Herfra fortsættes i dag-/aftentimerne i retning mod Helsingborg/Halmstad/Gøteborg. Alvesta/Växjö/Kalmar eller Hässleholm/Kristianstad/Karlskrona.

Øresundstrafikken begyndte den 2. juli 2000, hvor Øresundsforbindelsen åbnede. Operatøren var DSB og SJ i samarbejde. Fra 11.januar 2009 overtog DSBFirst efter udbud al kørsel i Danmark på vegne af Transportministeriet og Sverige på vegne af Skånetrafikken, Länstrafiken Kronoberg, Västtrafik, Kalmar Länstrafik, Hallandstrafiken og Blekingetrafikken. 

Grundet stort underskud i 2011 fik DSBFirst frataget kørslen i Sverige som herefter overgik til Transdev som havde ansvaret frem til december 2020 hvorefter SJ Öresund, et datterselskab til SJ, overtog driften. Trafikken i Danmark forsatte under andet navn (DSB Øresund) frem til december 2015 hvor DSB igen overtog al drift.

I december 2022 overlod DSB på baggrund af en politisk aftale deres andel af driften fuldt ud til Skånetrafikken på hele strækningen Østerport-Malmø C hvilket reelt betyder at togene fremføres udelukkende med svensk personale ansat af Transdev.   

I Danmark køres som regionaltog med omkring 1 km mellem stationerne. I Sverige er der snarere tale om intercitytog med væsentligt længere mellem stationerne og endestationer omkring 300 km fra København. På begge sider af sundet udgør kørslen omkring 5 mio. togkilometer årligt. På Kystbanen transporterer Øresundstogene årligt 20 mio. passagerer. Trafikken over Øresund er de seneste år stagneret efter en periode med kraftig vækst med en årlig vækstrate, der i 2007 udgjorde ca. 27 %.

Tog 
I Øresundstrafikken benyttes 111 togsæt af typen Øresundstog, i Danmark betegnet Litra ET og i Sverige kaldet X31K, der er bygget specielt til Øresundstrafikken og håndterer de to landes forskellige kørestrøm og sikkerhedssystemer. 34 togsæt ejes af DSB, mens de resterende togsæt ejes af de svenske trafikselskaber. Togene var som de første i Danmark helt røgfrie.

Kilder/referencer 

Togtrafikken
Togforbindelser
Episoder af iCarly

Dette er en episodeliste for tv-serien iCarly.

Oversigt

Afsnit

Sæson 1 (2007–2008)

Sæson 2 (2008–2009)

Sæson 3 (2009–2010)

Sæson 4 (2010–2011)

Sæson 5 (2011–2012)

Sæson 6 (2012)

Sæson 7  (2012)

Referencer 

ICarly
ICarly
Johan Georg Schwartze

Johan Georg Schwartze (født 14. oktober 1814, død 27. august 1874 i Amsterdam) var en hollandsk maler, far til Therese Schwartze.

Schwartze fik sin uddannelse i Tyskland, var elev af Leutze, senere af Lessing, Schadow med flere i Düsseldorf, men virkede fornemmelig i Amsterdam. Af hans arbejder, der ofte søger umiddelbar tilslutning til Rembrandts kunst, anføres Bønnen (Museet i Amsterdam), Puritanergudstjeneste (1858) og Michelangelo ved Vittoria Colonnas lig.

Kilder 

 

Malere fra Nederlandene
Salmonsens
Thérèse Schwartze

Thérèse Schwartze, gift van Duijl (født 20. december 1851 i Amsterdam, død 23. december 1918 sammesteds) var en hollandsk malerinde, datter af Johan Georg Schwartze.

Thérèse Schwartze var elev af faderen, uddannede sig videre i München under Max og Lenbach og i Paris (Henner, Bonnat). Hendes portrætter (selvportræt Uffizi, dronningerne Emma og Vilhelmine af Nederlandene, præsident Kruger, mange dameportrætter i pastel) og genrestykker har gjort ikke ringe lykke og ofte skaffet hende medaljer (1. klasses medalje i München 1901); særlig viser hun fremragende dygtighed (og stor koloristisk kraft) i sine studier af kvinder og børn; Børnehjemmets små synger salmer (1889), Lutherske nadverbørn i Amsterdam (1894), Gud er de forældreløses moder etc. I Amsterdams Museum ses Tre forældreløse (1885), Han kommer! (1883), Pigehoved, Joubert m. v., i museet i Rotterdam Maagdenhuis; andre i Mesdag-museet i Haag m. v.

Kilder 
 

Malere fra Nederlandene
Portrætmalere
Salmonsens
William Henry Hunt

William Henry Hunt (1790 i London – 10. februar 1864 sammesteds) var en engelsk maler.

Hunt, der var elev af John Varley og fra 1808 af Akademiet, nød stor anseelse, især i akvarelfaget. Han malede landskaber (især fra Hastings, hans hjem), figurer, frugter, blomster etc. og udstillede fra 1827 til stadighed i Royal Society of Water-colours, undertiden 20—30 billeder i ét år, trods mængden dygtigt og frisk gennemførte. Han udførte også mange humoristiske tegninger.

Kilder 

 

Malere fra England
Salmonsens
John Varley (maler)

John Varley (født 17. august 1778, død 17. november 1842) var en engelsk maler.
 
Varley, som lærte sølvsmedefaget, derefter uddannede sig som maler og virkede som arkitekturtegner, er en af det engelske akvarelmaleris banebrydere. Sammen med broderen, optikeren og maleren Cornelius Varley (1781—1813) stiftede han i London Watercolours Society. En stor mængde arbejder af John Varley findes i South Kensington-museet, adskillige i Dublin
o. s. fr. Han skrev også om kunst (perspektiv m. v.) og var lærer i akvarelkunst, således for broderen William Fleetwood Varley (1785—1856), af hvem Kensington-museet ejer flere vandfarvebilleder.

Kilder 

 

Malere fra England
Salmonsens
Eduard Vogel

Eduard Vogel (født 7. marts 1829 i Krefeld, død februar 1856 i Vadai, Sudan) var en tysk afrikarejsende. 

Han studerede i Leipzig og Berlin naturvidenskab, navnlig astronomi og blev 1851 assistent ved Bishop’s Observatorium i London. 1853 foretog han for den engelske regerings regning en ekspedition til det midterste Sudan. Han tog fra Tripolis over Murzuk til Kuka i Bornu, hvorfra han 1854 drog til Mandara, i hvis hovedstad Mora han blev holdt fangen nogen tid; i december samme år kom han sammen med Barth, som han havde truffet i Sinder, tilbage til Kuka. Året 1855 tilbragte han paa en rejse til Binue-floden. I begyndelsen af 1856 drog han på en opdagelsesrejse syd om Tsad-søen til Nilen, men blev dræbt i Wara i februar på befaling af sultanen i Vadai. Opklaringen om hans endeligt skyldes Nachtigal 1873.

Kilder 

  

Opdagelsesrejsende fra Tyskland
Tyskere i 1800-tallet
Salmonsens
Alfred William Hunt

Alfred William Hunt (født 15. november 1830 i Liverpool, død 3. maj 1896 i Kensington) var en engelsk maler.

Hunt, der var søn af naleren Andrew Hunt (1790—1861), hører til Englands betydeligere akvarelmalere. Hans landskaber og søstykker, som han malede i hundredvis fra Durham (hvortil han flyttede 1861) og andre engelske egne og fra udlandet, roses især for deres fint gennemførte luftperspektiv og ypperlige solvirkning. Hunt skrev også om
landskabsmaleri og var som illustrator en flittig medarbejder ved "Illustrated London News". Han var stærkt påvirket af Ruskin.

Kilder 

 

Malere fra England
Landskabsmalere
Marinemalere
Salmonsens
Ingeborg Seidelin

Erika Marie Ingeborg Seidelin (30. oktober 1872 i København – 2. februar 1914) var en dansk maler. Hun var elev af Luplau Janssen og i øvrigt autodidakt. 

Ingeborg Seidelin fik kun en kortvarig karriere, der ikke har gjort hendes navn kendt. Hun malede en del portrætter og var desuden optaget af blomstermaleriet. 

Hun er begravet på Solbjerg Parkkirkegård.

Værker 
 Barneportræt (udstillet 1904)
 Portræt af en kvinde (udstillet 1905)
 Portræt af Hansen-Reistrup (1908, ARoS Aarhus Kunstmuseum)
 Portræt af Ragnhild Jølsen (knæstykke), 1907; gengivet i Hver 8. Dag 1908
 Italiensk kone med sin ten 
 Florentinske gadesangere; 
 Frk. E. Vedel (udstillet 1909)
 Gustav Bang (udstillet 1913)
 J.Th. Hansen ved sit staffeli
 Dr. phil. B. (udstillet 1914)
 Halvbroderen, pastor Vilhelm Simonsen, Nidløse
 Italienske anemoner
 Pont Neuf, Paris
 Skakparti, Skagen.

Litteratur 
 Politiken 3.2.1914 (N. Lützhøft); 
 Mogens Seidelin: Den seidelinske slægtsbog, 4, 1978, 1655f. 
 Auktionskataloger: Ovenlyssalen, Bredgade 34, København 
 2.3.1915 (dødsbo).

Eksterne henvisninger og noter 
 

Malere fra Danmark
Portrætmalere
Blomstermalere
Personer fra København
Danskere i 1800-tallet
Danskere i 1900-tallet
Mohamed Mursi

Mohamed Mohammed Mursi Issa al-Ayyat (født 8. august 1951 , død 17. juni 2019) var den femte præsident i Egypten. Han sad på posten fra den 30. juni 2012 til han blev afsat ved et militærkup den 3. juli 2013.

Han var medlem af Det muslimske broderskabs politiske gren: Friheds- og Retfærdighedspartiet, som han blev formand for i april 2011.

Han blev aktiv i det muslimske broderskab i 1991, og var af politiske årsager fængslet under den tidligere præsident Hosni Mubarak. Han var desuden medlem af parlamentet fra 2000 til 2005.

Præsidentvalget 2012 
Der blev afholdt præsidentvalg i Egypten i maj og juni 2012 med første runde den 23. og 24. maj 2012 og anden runde den 16. til den 17. juni. Han fik 24,7 % af stemmerne i første valgrunde (blandt tolv kandidater) og 51,7% af stemmerne i anden valgrunde, hvilket svarer til ca. 13,2 millioner stemmer. Hans modstander i anden runde var Ahmed Shafik, der var minister under den tidligere præsident Hosni Mubarak. Han fik 12,3 millioner stemmer. 

Mursi betegner sig selv som den eneste sande islamist blandt de tolv deltagere i første valgrunde.

Afsættelse 
Efter massive protester i befolkningen, blev Mursi afsat d. 3. juli 2013. En højesteretsdommer, Adly Mansour, blev midlertidig præsident i Egypten, indtil en ny præsident bliver valgt. Samtidig blev landets forfatning midlertidigt suspenderet.
Mursi blev i 2015 idømt 20 års fængsel for at være ansvarlig for demonstranters død i forbindelse med uroligheder i december 2012.

Død 
Den 17. juni 2019 annoncerede det egyptiske stats-TV, at Mursi var kollapset under en høring i retssalen i Kairo i forbindelse med spionageanklager, og han var senere død af et hjertestop.

Kritikere af den egyptiske regering skød skylden for Mursis død på forholdene under retssagen, og påstod at de forhold han blev holdt under var årsagen. Mohamed Sudan, der er et prominent medlem af Det muslimske broderskab i London, sagde om hans død at det var "overlagt mord". Crispin Blunt, der havde ledet et panel af britiske parlamentarikere, som havde gennemgået de forhold som Mursi blev holdt under, sagde at "Vi frygtede at Dr. Mursi ikke modtog kritisk medicinsk assistance, skaden ved hans helbred kan have været permanente og muligvis terminale", og at "desværre havde vi ret."

Henvisninger

Noter

Referencer

Eksterne henvisninger 

Egyptens præsidenter
Æresdoktorer
Olivier Giroud

Olivier Jonathan Giroud (født 30. september 1986) er en fransk fodboldspiller, der spiller i AC Milan i den bedste italienske række Serie A. Han spiller som angriber og er kendt for sin styrke, sin fysiske spillestil, hovedstød, sit samspil med de andre offensive spillere og sine løb mod forreste stolpe.

Giroud startede sin karriere i Grenoble i Ligue 2 for han skiftede til Tours i 2008. I den anden sæson i Tours blev han topscorer i Ligue 2 med 21 mål, hvilket resulterede i et skifte til Montpellier. Giroud blev også topscorer i Montpellier i 2011-2012 sæsonen med 21 mål, hvilket bidrog til at Montpellier vandt deres første, og hidtil eneste, Ligue 1 mesterskab. D. 26. juni 2012 skiftede Giroud til Arsenal F.C. Med Arsenal vandt Giroud FA Cuppen i 2014, 2015 og 2017.

I 2018 skiftede Giroud til Chelsea FC, som han vandt FA cuppen med i både 2018 og i 2021, UEFA Europa League i 2019 og sidst, men ikke mindst, UEFA Champions League i 2021. 

Den 17. juni 2021 skrev Giroud kontrakt med italienske AC Milan. Her vandt han mesterskabet i sin første sæson og bidrog med 11 mål.

Giroud fik sin landsholdsdebut for Frankrig i 2011 og har siden spillet over 100 kampe for det franske landshold. Han var med til at nå kvartfinalen i både UEFA Euro 2012 og FIFA World Cup 2014. I 2018 vandt han FIFA World Cup 2018 med Frankrig, hvor de besejrede Kroatien 4-2 i finalen. Med sine 53 landskampsmål (per december 2022) er han den mest scorende franske landsholdspiller nogensinde.

Eksterne henvisninger 

 

Fodboldspillere fra Frankrig
Fodboldspillere fra Grenoble Foot 38
Fodboldspillere fra Tours FC
Fodboldspillere fra Montpellier HSC
Fodboldspillere fra Arsenal F.C.
Fodboldspillere fra Chelsea F.C.
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Angribere (fodbold)
Deltagere ved verdensmesterskabet i fodbold 2022
Antonio Nocerino

Antonio Nocerino (født 9. april 1985 i Napoli) er en professionel fodboldspiller fra Italien der spiller som midtbanespiller. Han har gennem karrieren blandt andet repræsenteret Juventus, Milan og West Ham.

Han fik debut for Italiens landshold i 2007 og har (pr. april 2018) spillet 15 kampe for holdet.

Karriere 
Nocerino blev født i Napoli. Han begyndte at spille fodbold i en lille lokal klub, hvor faren fungerede som træner. Som 13-årig skiftede han til storklubben Juventuss ungdomsafdeling.

Den 11. september 2003 fik Nocerino debut som professionel, da han for Serie B-klubben Avellino spillede en kamp mod Parma. På daværende tidspunkt var han udlejet fra Juventus. Den første kamp i landets bedste række, Serie A, kom den 12. februar 2006 da han i en kamp for Messina var med til at vinde 4-2 over Sampdoria.

På den sidste dag i transfervinduet i august 2011, blev Nocerino for 2,7 million euro købt af AC Milan fra Palermo. Han underskrev en 5-årig kontrakt med klubben fra Milano.

Eftersom Nocerino havde været en del skadesplaget, blev han den 25. januar 2014 udlejet til Premier League-klubben West Ham United.

Landshold 
Antonio Nocerino spillede sin første U-landskamp i 2004. Ved Sommer-OL 2008 i Beijing var han anfører for Italiens hold i fodboldturneringen, hvor holdet tabte 2-3 til  i kvartfinalen.

Nocerino debuterede den 17. oktober 2007 for Italiens fodboldlandshold i en venskabskamp mod . I maj 2012 blev han af landstræner Cesare Prandelli udtaget til Europamesterskabet i fodbold, der skulle spilles i Ukraine og Polen.

Eksterne henvisninger 

 
 Antonio Nocerinos spillerprofil på AC Milans hjemmeside.

Referencer 

Fodboldspillere fra Italien
Deltagere ved det europæiske mesterskab i fodbold 2012
Personer fra Napoli
Fodboldspillere fra Juventus F.C.
Fodboldspillere fra AC Milan
Fodboldspillere fra Genoa C.F.C.
Fodboldspillere fra Piacenza Calcio
Fodboldspillere fra U.S. Palermo
Fodboldspillere fra West Ham United F.C.
Olympiske fodboldspillere fra Italien
Sebastian Lander

Sebastian Lander (født 11. marts 1991 i Køge) er en dansk tidligere cykelrytter.

Lander blev i 2009 verdensmester for juniorer i pointløb på bane.

I 2012 blev han danmarksmester i linjeløb for både U23-ryttere og i seniorrækken med 14 dages mellemrum.

Eksterne henvisninger 
 www.sebastian-lander.dk – officiel website for Sebastian Lander

Referencer

Eksterne henvisninger  

Mandlige cykelryttere fra Danmark
Personer fra Køge